Edvardine Reinholdine Hoff-Rosencrone

Edvardine Reinholdine baronesse Hoff-Rosencrone (1820–1901) var en norsk baronesse. 

Hun var datter av friherre til Rosendal Christian Henrik Hoff-Rosencrone og  Karen Henriette Fleischer (1786–1861). Da Edvardine Reinholdine var født året før adelsloven av 1821, beholdt hun retten til å bære den adelige tittel baronesse. Da faren døde i 1837, ble det derfor diskutert om det var henne som skulle arve godset, eller den yngre broren Marcus Gerhard, som var født etter vedtagelsen av adelsloven. Det endte med at broren overtok. 

I 1844 giftet hun seg med lege i Aarhus og senere etatsråd Hans Christian Weis (1811–1882). Hun bodde som enke i København da hun arvet Rosendal etter lillebroren Hermans død i 1900. Selv døde hun året etter, og ble hermed den siste adelige godsbesitter i Norge. Den eldste sønnen, overlege Hans Christian (1850–1916), arvet Rosendal og skiftet navn til Weis-Hoff-Rosencrone.

Referanser 

Norske godseiere
Adelige nordmenn
Baronesser